එවක අගමැති වූ සිරිමාවෝ බණ්ඩාරනායක මැතිනිය විසින් 1973 වසරේ දී ශ්‍රී ලංකා නිදහස් පක්ෂයේ පාලක ලේකම් තනතුරට කරුණාජීව මහතා පත්කරන ලද අතර, මේ දක්වා ශ්‍රී ලංකා නිදහස් පක්ෂයේ මධ්‍යම කාරක සභිකයකු ලෙස කටයුතු කරමින් කි‍්‍රයාකාරී තනතුරු රැසක් හෙබවීය.987 වසරේ දී නීතිඥයෙකු ලෙස දිවුරුම් දුන් කරුණාජීව මහතා විවිධ තනතුරු හොබවමින් අනතුරුව 1997 වසරේ දී ධීවර සංස්ථාවේ ක්‍රියාකාරී අධ්‍යක්ෂ මෙන්ම ඉන් අනතුරුව ධීවර සංස්ථාවේ සභාපති ලෙසද වැදගත් මෙහෙයක් ඉටු කරන ලදී. 2005 වසරේදී සේවක භාරකාර අරමුදලේ සභාපති ලෙස පත්වූ ඒ මහතා 2007 වසරේ දී මහජන බැංකුවේ සභාපති පදවියට පත්විය.ශ්‍රී ලංකා ආර්ථිකයේ දැවැන්ත රාජ්‍ය මූල්‍ය ආයතනයක් වන මහජන බැංකුවේ වර්තමාන සුවිශේෂී තත්ත්වය අත්පත් කර ගැනීමට අනුපමේය සේවයක් කළ කරුණාජීව මහතා මහජන බැංකුවේ මෙන්ම ඊට අනුබද්ධිත සමාගම වන සී/ස පීපල්ස් ලීසිං සමූහයේ සභාපති ලෙසද නායකත්වය ලබාදෙන ලදී.මහජන බැංකුව සහ ඊට අනුබද්ධිත සමාගම්වල මූල්‍ය කාර්යක්‍ෂමතාවය මානව සම්පත් සංවර්ධනය, කළමනාකරණ කාර්ය සාධනයෙහි වර්ධනය සහ රාජ්‍ය බැංකුවක් දූරදර්ශීයව මෙහෙයවීමෙන් දේ්ශීය ආර්ථිකය සහ ව්‍යාපාර ක්ෂේත්‍රයෙහි ඒ මහතා ඉටුකරන ලද සේවය අගයමින් 2010 වසරේ දී ශ්‍රී ලංකා බැංකුකරුවන්ගේ ආයතනය විසින් ගෞරව සාමාජිකත්වයක් ද පිරිනමන ලදී.කුසුම් කරුණාජීව මහත්මියගේ දයාබර ස්වාමිපුරුෂයා වූ කරුණාජීව මහතා ඉන්දික කරුණාජීව හා දිලිනි කරුණාජීව යන දූ පුතුන්ගේ ආදරණීය පියාණන් වේ.කරුණාජීව මහතාගේ දේහය දැනට කොළඹ 05, ඇන්ඩර්සන් මහල් නිවාස සංකීර්ණයේ තැන්පත් කොට ඇත.